  Майя Бывальцева Удмуртиын спортэз яратӥсьёслэн Нырысетӥ тол шудонъёсазы пусйиськон кутскиз. Соос Ижкарын 2–4 южтолэзе ортчозы, ивортэ элькунысь физкультурая, спортъя но егитъёсын ужан политикая министерстволэн пресс-службаез. Быдэс кунысь спортсменъёс 7 амалъёсын кужымзэс мерталозы: куасэн бызьылон, биатлон, конькиен бызьылон, тол триатлон, кёрлинг, сноуборд но гурезьысь куасэн нискылан. Данъяськисько, спортэз яратӥсьёслэсь Нырысетӥ тол форумзэс Удмурт Элькун ортчоз шуыса. Вуоно шудонъёс улосвылын спортэз азинтон понна выль бадӟым кужым сётозы шуыса оскисько. Шудонъёс зэмлыко нюръяськонын ортчозы но яркыт, тодэ кыльымон вожвылъяськонъёсын тырмытэмын луозы Наталья Гольцова, Удмуртиысь физкультурая, спортъя но егитъёсын ужан политикая министрӴошатсконъёсы 18 ареслэсь бадӟым, тазалыксыя уретонъёстэк адямиос пыриськыны быгатозы. Шудонъёс сярысь рос-просгес тодыны но пусйиськыны  сайтын луэ. Тодэ вайытом, 2018-тӥ арын Удмуртиын спортэз яратӥсьёслэн Нырысетӥосыз огъяросси тол но гужем шудонъёссы ортчозы шуыса тодмо луиз 2017-тӥ арын 21-тӥ шуркынмонэ элькунлэн Ужрад туризмъя дырпусэныз тодматон дыръя. Шудонъёсты радъяло ӵошатсконъёсты ортчытъясь «Титан», Удмуртилэн кивалтэтэз Россиысь спортъя министерство юрттэмен. Тегъёс: Спорт Ижкар Удмуртия  